ລາຍງານວ່າດ້ວຍ ການນັບຖືສິດທິມະນຸດ ຂອງກຸ່ມ HRW
ກຸ່ມປົກປ້ອງສິດທິມະນຸດ HRW ເວົ້າວ່າ ການດຳເນີນງານທາງ ດ້ານການທູດ ແບບງຽບໆ ບໍ່ສາມາດ ປົກປ້ອງການເຄົາລົບນັບຖື ສິດທິມະນຸດໄດ້.
ບັນດາລັດຖະບານປະຊາທິປະໄຕຂອງພວກປະເທດຕາເວັນຕົກ ກຳລັງປະສົບກັບຄວາມ ລົ້ມແຫຼວໃນການປະເຊີນກັບການລ່ວງລະເມີດສິດທິມະນຸດຢູ່ໃນທົ່ວໂລກ ອີງຕາມກຸ່ມປົກ ປ້ອງສິດທິມະນຸດນາໆຊາດ Human Rights Watch ດັ່ງທີ່ຜູ້ສື່ຂ່າວ VOA Selah Hennessy ລາຍງານມາຈາກກຸງລອນດອນນັ້ນ ລາຍງານປະຈຳປີ 2011 ຂອງກຸ່ມດັ່ງ ກ່າວເວົ້າວ່າ ບັນດາປະເທດທີ່ເປັນແຊມປ້ຽນ ຂອງລະບອບປະຊາທິປະໄຕ ບໍ່ໄດ້ລຸກຂຶ້ນ ຕ້ານຢັນ ກັບການລ່ວງລະເລີດ ຂອງພວກຜູ້ນຳຕ່າງໆໃນໂລກ ທ່ານ Tom Porteous ຊຶ່ງເປັນຜູ້ອຳນວຍການຂອງກຸ່ມ ປົກປ້ອງສິດທິມະນຸດ Human Rights Watch ປະຈຳ ກຸງລອນດອນກ່າວວ່າບັນດາລັດຖະບານປະຊາທິປະໄຕຊຶ່ງ ໂດຍທົ່ວໄປແລ້ວໃຫ້ການຊຸກຍູ້ສົ່ງເສີມການນັບຖືສິດທິມະ ນຸດນັ້ນບໍ່ໄດ້ທຳການກົດດັນຢ່າງພຽງພໍຕໍ່ລັດຖະບານຂອງ ປະເທດຕ່າງໆ ບ່ອນທີ່ໄດ້ມີການລ່ວງລະເມີດສິດທິມະນຸດ ຢ່າງຮ້າຍແຮງເກີດຂຶ້ນ ລາຍງານຂອງກຸ່ມດັ່ງກ່າວ ໄດ້ລະບຸຊື່ບຸກຄົນສຳຄັນໆຂອງ ນາໆຊາດທີ່ລາຍງານເວົ້າວ່າ ໄດ້ປະສົບກັບຄວາມລົ້ມແຫຼວ ໃນການປົກປ້ອງປະຊາທິປະໄຕເຊ່ນ ເລຂາທິການໃຫຍ່ອົງ ການສະຫະປະຊາຊາດ ທ່ານ Ban Ki-moon, ຫົວໜ້າ ນະໂຍການຕ່າງປະເທດຂອງສະຫະພາບຢູໂຣບ ທ່ານນາງ Catherine Ashton ແລະປະທານາທິບໍດີສະຫະລັດ ທ່ານ ບາຣັກໂອບາມາ ທ່ານ Porteous ກ່າວວ່າ ພວກທີ່ເຄີຍປົກປ້ອງການເຄົາລົບນັບຖືສິດທິມະນຸດມາແຕ່ໃດໆ ນັ້ນ ກຳລັງຜ່ອນຜັນທ່າທີຂອງຕົນ ແລະສ່ວນນຶ່ງນັ້ນແມ່ນເປັນຍ້ອນລະບົບແບບແຜນຂອງ ໂລກທີ່ກໍາລັງມີການປ່ຽນແປງໄປ ຊຶ່ງທ່ານຊີ້ແຈງວ່າ: // ສຽງ // ທ່ານ Porteous ເວົ້າວ່າ ເວລານີ້ພວກເຮົາກຳລັງອາໄສຢູ່ໃນໂລກທີ່ມີຫຼາຍຂົ້ວບ່ອນທີ່ ບັນດາປະເທດປະຊາທິປະໄຕຕາເວັນຕົກພວມແລເຫັນວ່າ ອິດທິພົນຂອງຕົນກຳລັງເສື່ອມ ຖອຍລົງຍ້ອນເຫດຜົນທາງດ້ານເສດຖະກິດແລະການເມືອງທໍ່ນັ້ນແຕ່ນອກນັ້ນແລ້ວພວກ ເຮົາກໍຍັງໄດ້ເຫັນວ່າ ບັນດາປະເທດປະຊາທິປະໄຕຕາເວັນຕົກເອງນັ້ນ ກໍມີການພົວພັນ ກັບການລ່ວງລະເມີດສິດທິມະນຸດ ທີ່ຮ້າຍແຮງຈຳນວນນຶ່ງໃນໄລຍະຮອບ 10 ປີຜ່ານມາ ແລະເພາະສະນັ້ນຄວາມຖືກຕ້ອງຊອບທຳຕະຫຼອດທັງຄວາມເຊື່ອໝັ້ນຂອງບັນດາປະເທດ ເຫຼົ່ານີ້ໃນຖານະຜູ້ຊຸກຍູ້ສະໜັບສະໜຸນສິດທິມະນຸດນັ້ນກໍເສື່ອມຖອຍລົງເຊັ່ນດຽວກັນ ທ່ານກ່າວວ່າ ໂຕຢ່າງ ມາດຕະການຕໍ່ຕ້ານພວກກໍ່ການຮ້າຍຢູ່ໃນສະຫະລັດແລະໃນທົ່ວ ທະວີບຢູໂຣບ ໄດ້ນຳໄປສູ່ການລ່ວງລະເມີດສິດທິມະນຸດ ໃນຢູໂຣບນັ້ນ ທ່ານເວົ້າວ່າ ການຈຳແນກກີດກັນຕໍ່ພວກຊົນກຸ່ມນ້ອຍ ພວມກາຍເປັນບັນ ຫາທີ່ເພີ່ມທະວີຂຶ້ນນັບມື້ ໃນຮອບປີຜ່ານມານີ້ບັນດາປະເທດໃນຢູໂຣບຈຳນວນນຶ່ງໄດ້ປາບ ປາມພວກຊົນເຜົ່າ Roma ຫຼືພວກ Gypsy ທີ່ບໍ່ມີ ຢູ່ເປັນຫຼັກແຫຼ່ງ ອັນເປັນການເຄື່ອນ ໄຫວ ທີ່ໄດ້ຮັບການຕຳໜິຕິຕຽນຢ່າງແຜ່ຫລາຍ ຈາກບັນດາກຸ່ມປົກປ້ອງສິດທິມະນຸດ ກຸ່ມປົກປ້ອງສິດທິມະນຸດ Human Rights Watch ໄດ້ຈັດເອົາອີຣ່ານ ມຽນມາ ເກົາຫຼີ ເໜືອ ເຢເມນແລະຊິມບັບເວ ເປັນລັດຖະບານທີ່ລ່ວງລະເມີດສິດທິມະນຸດຮ້າຍແຮງທີ່ສຸດ ທ່ານ Porteous ກ່າວຕໍ່ໄປວ່າ ຢູ່ທີ່ປະເທດຈີນ ກໍພວມມີການລ່ວງລະເມີດສິດທິມະນຸດ ທີ່ສຳຄັນໆເກີດຂຶ້ນແຕ່ບັນດາປະເທດປະຊາທິປະໄຕຕາເວັນຕົກກໍບໍ່ໄດ້ດໍາເນີນການຢ່າງ ແຂງຂັນແຕ່ຢ່າງໃດໃນການຊຸກຍູ້ໃຫ້ມີການປ່ຽນແປງ // ສຽງ // ທ່ານ Porteous ກ່າວວ່າ ສ່ວນນຶ່ງນັ້ນກໍເປັນຍ້ອນວ່າ ຈີນໄດ້ກາຍເປັນປະເທດທີ່ມີບົດ ບາດສຳຄັນທາງດ້ານການເມືອງ ແລະເສດຖະກິດຂອງໂລກ ແລະສໍາຄັນຫລາຍຈົນກາຍ ເປັນເລື່ອງຂີ້ຂາດຕາຂາວຢ່າງແທ້ຈິງໄປແລ້ວ ສຳລັບປະເທດຕາເວັນຕົກທີ່ຈະປະເຊີນໜ້າ ກັບວິກິດການດ້ານສິດທິມະນຸດໃນຈີນນັ້ນ ຢູ່ອາຟຣິການັ້ນ ທ່ານ Porteous ເວົ້າວ່າ ໃນໄລຍະສອງສາມປີຜ່ານມານີ້ປະເທດຣວັນ ດາແລະເອທິໂອເປຍ ແມ່ນໄດ້ມຸ່ງໜ້າໄປສູ່ການກົດຂີ່ທາງດ້ານສິດທິມະນຸດຫຼາຍຂຶ້ນ ແຕ່ຍ້ອນວ່າ ບັນດາປະເທດຕາເວັນຕົກ ມີຄວາມສຳພັນຢ່າງໃກ້ຊິດກັບປະເທດທັງສອງ ດັ່ງນັ້ນພວກເຂົາເຈົ້າຈຶ່ງເຮັດບໍ່ຮູ້ບໍ່ເຫັນກ່ຽວກັບເລື່ອງນີ້ ຊຶ່ງທ່ານເວົ້າ ວ່າ ອາດເປັນຍ້ອນ ການລົງທຶນຈຳນວນມະຫາສານໃນການໃຫ້ຄວາມຊ່ອຍເຫຼືອດ້ານການພັດທະນາແກ່ປະ ເທດທັງສອງ ບັນດາປະເທດຕາເວັນຕົກຈຶ່ງມີຄວາມລັງເລໃຈໃນການທີ່ຈະປະເຊີນໜ້າກັບ ຄວາມຈິງທີ່ວ່າ ສະຖານະການດ້ານສິດທິມະນຸດ ພວມຊຸມໂຊມລົງຢູ່ໃນປະເທດເຫຼົ່ານີ້ ລາຍງານປະຈຳປີ 2011 ນີ້ ແມ່ນສະບັບທີ 21 ຂອງກຸ່ມປົກປ້ອງສິດທິມະນຸດ Human Rights Watch ກ່ຽວກັບສະຖານະການດ້ານສິດທິມະນຸດຂອງໂລກໃນປີ 2010 ຜ່ານມາ